Държавен вестник, бр. 32, 2014 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  32
(2) Процедурите не трябва да ограничават 
правото на членовете  на екипажа да подават 
жалби директно до капитана и ако те считат 
за необходимо – до работодателя, до Изпъл­
нителна агенция „Морска администрация“ и 
до Изпълнителна агенция „Главна инспекция 
по труда“. Ако прекият ръководител не може 
да разреши проблема по задоволителен за 
члена на екипажа начин, последният може 
да се обърне към капитана, който трябва да 
се заеме със случая лично.
(3) Процедурите за разглеждане на жал­
би на борда на кораба включват правото на 
члена на екипажа да бъде придружаван или 
представляван по време на разглеждането на 
подадената от него жалба, както и правото на 
защита срещу евентуалното му преследване 
за подаване на жалби.
(4) На борда на кораба се води регистър 
на всички подадени жалби. Решенията по 
подадените жалби се съставят в писмен вид 
и копия от тях се предоставят на съответния 
член на екипажа, подал жалбата.
(5) Aко дадена жалба не може да бъде 
разрешена на борда, въпросът се отнася до 
работодателя, който в определения съгласно 
вътрешните процедури срок взема решение по 
въпроса, когато това е подходящо, в консулта­
ции със съответните членове на екипажа или 
с други лица, които могат да ги представляват 
по закон.
(6) На всички членове на екипажа, наети 
на борда на кораб, плаващ под българско 
знаме, в допълнение към копието от моряш­
кия трудов договор се предоставя и копие от 
приложимите на борда на кораба процедури 
за разглеждане на жалби.
(7) Писмената процедура съдържа задъл­
жително следните реквизити:
1. актуален адрес и координати за контакт 
на работодателя, на Изпълнителна агенция 
„Морска администрация“ и на Изпълнителна 
агенция „Главна инспекция по труда“;
2. името на лицето или лицата на борда на 
кораба, които могат поверително да предоста­
вят на членовете на екипажа безпристрастни 
съвети относно техните жалби и да ги под­
помогнат по друг начин при прилагането на 
процедурите за подаване на жалби;
3. адрес и координати за контакт с ком­
петентния орган в държавата, в която живее 
членът на екипажа, в случай че на борда на 
кораба има наети чужди граждани.“
§ 28. В чл. 60 се създава ал. 3:
„(3) Корабопритежателят при извършването 
оценка на риска във връзка с управлението на 
безопасността и здравето при работа следва 
да се позовава на съответната статистическа 
информация от неговите кораби, както и на 
предоставената от компетентната власт обща 
статистическа информация.“
§ 29. В чл. 93 след скобите се поставя запе­
тая, добавят се думите „спазвайки указанията 
на Международната организация на труда“ и 
се поставя запетая.
§ 30. В допълнителната разпоредба се правят 
следните изменения и допълнения:
1. Наименованието се изменя така: 
„Допълнителни разпоредби“.
2. В § 1:
а) в т. 2 думите „Време за почивка“ се 
заменят с „Почивка“;
б) точка 4 се изменя така:
„4. „Компенсационна почивка“ е почив­
ка, която се полага на член на екипажа при 
нарушаване на установения за него график 
за работно време и почивки, както и реал­
но компенсираните отработени часове над 
нормалната продължителност на борда на 
кораб съгласно установения график на рабо­
та, с използването на почивки на брега след 
репатриране.“;
в) създават се т. 11 – 13:
„11. „Преследване“ са всички недоброна­
мерени действия, предприети от всяко лице 
срещу даден член на екипажа във връзка с 
жалба срещу нарушения на изискванията на 
Морската трудова конвенция от 2006 г.
12. „Военни зони“ са районите с опреде­
лен допълнителен военен риск по последното 
издание на Лойдс относно изключените райо­
ни (War Risk Trading Warranties), за които се
изисква допълнителна застраховка.
13. „Споразумение за наемане на работа 
на морски лица“ включва както самия трудов 
договор, така и членовете на споразумението.“
3. Създават се § 1а и 1б:
„§ 1а. Тази наредба е в съответствие със 
Споразумението относно Морската трудова 
конвенция от 2006 г., сключено на 19 май 
2008 г. между организациите, представляващи 
работодателите и работниците в сектора на 
морския транспорт (Асоциациите на кора­
бособствениците от Европейската общност 
(ECSA), и Европейската федерация на транс­
портните работници (ETF).
§ 1б. Наредбата въвежда изискванията на 
Директива 2009/13/ЕО на Съвета от 16 февру­
ари 2009 г. за изпълнение на Споразумението, 
сключено между Асоциациите на корабособ­
ствениците от Европейската общност (ECSA) 
и Европейската федерация на транспортните 
работници (ETF) относно Морската трудова 
конвенция от 2006 г., и за изменение на Дирек­
тива 1999/63/ЕО (ОВ, L 124 от 2009 г.) и чл. 5 
и 7 от Директива 2013/54/ЕС на Европейския 
парламент и на Съвета от 20 ноември 2013 г. 
относно определени отговорности на държа­
вата на знамето за спазване и прилагане на 
Морската трудова конвенция от 2006 г. (ОВ, 
L 329 от 2013 г.).“